
ДО
АКАД. ХРИСТО БЕЛОЕВ, ДТН
ПРЕДСЕДАТЕЛ НА 
ОБЩИНСКИ СЪВЕТ-РУСЕ

ОТНОСНО: Запитване от общински съветник с вх.№ ОбС-853/22.06.2026 г. 

	УВАЖАЕМИ ГОСПОДИН БЕЛОЕВ,
[bookmark: to_paragraph_id40411770]
Във връзка с постъпило запитване от общинския съветник Галичка Николова с вх.№ ОбС-853/22.06.2026 г., Ви предоставям следната информация:

Информация по т. 1 от запитването:
	Към момента на изготвяне на отговора, в Дом за стари хора „Възраждане“ са настанени 202 потребители.

Информация по т. 2 от запитването:
	Общият брой потребители към настоящия момент е разпределен, както следва:
· брой потребители, настанени в гр. Русе, ул. „Алеи Възраждане“ № 86 – 0 лица;
· брой потребители, настанени в гр. Русе, ул. „Стоян Заимов“ № 2А– 33 лица;
· брой потребители, настанени или лекувани в лечебни заведения – 4 лица;
· брой потребители, които ползват домашен отпуск или временно пребивават извън двата посочени адреса – 73 лица.

Информация по т. 3 от запитването:
В Заповед № РД01-0694/20.05.2026 г. на изпълнителния директор на Агенция за социално подпомагане (АСП) за предварително одобрение за промяна на мястото на предоставяне на социалната услуга Дом за стари хора „Възраждане“, не е посочен капацитет.
Мястото на предоставяне на социалната услуга Дом за стари хора  „Възраждане“ е променено с Решение № 999/28.05.2026 г. на Общински съвет –Русе. В посоченото решение не е конкретизирано разпределението на местата (капацитетът) по отделните адреси. 

Информация по т. 4 от запитването:
Предприети са необходимите организационни мерки, за непрекъснатост на предоставяните грижи, гарантиране на живота, здравето и безопасността на потребителите, съобразно техните индивидуални потребности.
Битовите условия, при които са настанени потребителите са както следва:
1. В сградата на ул. „Алеи Възраждане“ № 86 – няма настанени потребители;
2. В сградата на ул. „Стоян Заимов“ № 2А:
· броят на стаите, използвани за настаняване – 11;
· броят на потребителите във всяка стая е в зависимост от големината на помещенията - между 2 и 4.;
· полезната площ на всяко спално помещение – средно 15 кв.м.;
· полезната площ, която се пада на един настанен потребител – средно 5,65 кв.м.;
· броят и местоположението на санитарните възли и броят на потребителите, които ползват всеки санитарен възел са 4 бани и 5 тоалетни;
· наличие на помещения за хранене, дневни занимания, почивка, прегледи и медицински манипулации – осигурени са помещения за разпределяне на храна, трапезарии, помещения за дневни занимания и почивка, кабинети на специалистите и медицинския персонал, дворно пространство;
· осигурена достъпна среда за трудноподвижни лица и лица с увреждания - достъпната среда е осигурена чрез рампа за инвалидни колички на входното място.

Информация по т. 5 от запитването:
	С писмо с вх. № 15-332-13/19.05.2026 г., Агенция за качество на социалните услуги е изразила положително становище за промяна на предоставяне на мястото на социалната услуга.
В Наредбата за качеството на социалните услуги не са регламентирани конкретни изисквания за полезна площ в спалните помещения.

Информация по т. 6 от запитването:
Преди извършване на промяна на мястото на предоставяне на социалната услуга са извършени следните проверки:
· Агенция за качество на социалните услуги;
· Регионална здравна инспекция – Русе;
· Фирма ЕЛИНА -97 ЕООД.

Информация по т. 7 от запитването:
· какви медицински прегледи, изследвания, процедури и манипулации се извършват  - извършват се манипулации според индивидуалните здравни потребности на потребителите;
· на кой от двата адреса се извършват – на ул. „Стоян Заимов“ 2А;
· от кое лечебно заведение, медицински център или медицински специалист се предоставят – университетски болници на територията на общината, личен лекар, лекари-специалисти;
· на какво договорно и правно основание се извършват – Основанието е медицинското показание за болнично лечение, установено от медицински специалист, и приложимият ред за прием в лечебното заведение;
· медицинското обслужване част ли е от социалната услуга, от болнична или извънболнична медицинска помощ, или се предоставя по друг ред – доставчикът на социалната услуга осигурява на всеки потребител съдействие за получаване на медицинска помощ, както и достъп до здравни услуги. Активно проследява здравословното състояние на потребителите и своевременно им съдейства за достъп до необходимата специализирана медицинска помощ и подкрепа при провеждане на лечение и/или рехабилитация.
· има ли осигурено постоянно или дежурно медицинско лице и с каква квалификация – обособен е медицински кабинет с 24 часово дежурство на медицински персонал – лекар, медицински фелдшер, лекарски асистент и медицински сестри. 
· по какъв ред се осигурява медицинска помощ през нощта, в почивни дни и при спешни ситуации – изготвя се график на медицинския персонал, посредством който се осигурява денонощна медицинска грижа. 
· води ли се медицинска документация за извършените прегледи, назначения и манипулации – за всеки потребител се изготвя план за здравни грижи, а индивидуалната медицинска документация се съхранява в медицинското му досие

Информация по т. 8 от запитването:
	Община Русе не разполага с данни, които да отговарят на поисканата справка по месеци, вид дейности, брой обслужени потребители, брой отчетени дейности и т.н.
Информацията, относно отчетените, заявените и реално заплатени от НЗОК суми за медицински прегледи, изследвания, процедури и манипулации на потребителите в ДСХ „Възраждане“, се предоставя и отразява от съответното лечебно заведение, което е сключило договор с НЗОК. 
	
Информация по т. 9 от запитването:
Не са извършвани медицински дейности на потребителите на ДСХ „Възраждане“, които са финансирани от бюджета на Община Русе или социалната услуга, чрез потребителски такси, дарения или други източници.

Информация по т. 10 от запитването:
Извършени проверки:
· Агенция за качеството на социалните услуги за периода 24-25 юни 2026 г. 
От извършената проверка комисията счита, че предприетите организационни мерки са позволили да бъде осигурена непрекъснатост на предоставянето на социалната услуга в условията на временно преместване. Същевременно са установени отделни несъответствия, които са свързани основно с временната организация на предоставянето на услугата и следва да бъдат отчетени при възстановяване дейността на услугата в основната сграда след приключване на строително-ремонтните дейности
· Агенция за качеството на социалните услуги за периода 06-07 август 2026 г.
От извършената проверка комисията счита, че кмета на Община Русе следва да се поиска ежемесечно отчитане на напредъка на дейностите и готовност на основната сграда, промени в организацията и ефекта от тях, брой и разпределение на потребителите след завръщане от летен отдих, както и други дейности, относими към подобряване на условията на живот за потребителите. Първата информация да бъде представена в срок до 14 септември 2026 г. на Изпълнителния директор на Агенция за качеството на социалните услуги.
· Регионална здравна инспекция на 04 август 2026 г.
Извършена е проверка за откриване на обект. 


С уважение,

ПЕНЧО МИЛКОВ
Кмет на Община Русе
	България, Русе 7000, пл. „Свобода” 6; факс: +359 82 83 44 13, 
email: mayor@ruse-bg.eu; www.obshtinaruse.bg

